ming030890/wiki-yue-high-quality huggingface dataset:
八號烈風或暴風信號

八號烈風或暴風信號（英文：Gale Or Storm Signal No. 8），亦有人叫八號波或者八號風球，係香港嘅熱帶氣旋警告信號。佢有四個方向，分別係東北、東南、西南同埋西北。上一級嘅信號係九號烈風或暴風風力增強信號，落一級係三號強風信號。

意思
八號烈風或暴風信號，意思係香港近海平面而家或者預計會普遍受烈風或暴風由信號所示方向吹襲，持續風速達每小時63至117公里，陣風更可能超過每小時180公里，而且風勢可能持續。

歷史
由1884年開始，香港天文台已經懸掛鼓形、倒三角形、圓形及三角形信號警告居民烈風將會吹襲香港，呢個就係而家八號烈風或暴風信號嘅前身。1917年，開始改用2號至5號信號，2號至5號分別代表烈風將會由北、南、東或西四個方向吹襲香港。1931年，改為以5號至8號分別代表來自西北、西南、東北或東南四個方向吹襲香港嘅烈風。為咗唔好令到公眾混淆，由1973年1月1號開始，5號至8號風球分別由8號西北、8號西南、8號東北及8號東南四個信號代替，直到而家 。
喺2007年開始，發八號由以前只係參考維多利亞港嘅風速，變成參考香港其中八個測風站，包括啟德、青衣、長洲、沙田、濕地公園、打鼓嶺、赤鱲角同西貢。只要多過一半測風站錄得或預料錄得嘅風速有烈風程度，而且風勢可能持續，就會發出相應嘅熱帶氣旋警告信號。

最早八號
颱風利奧，喺1999年5月2號13:30發出，嚮1999年5月2號17:30改發三號強風信號。

最遲八號
歷來最遲發出嘅八號信號係1939年己卯年颱風，喺11月23號16點25分至19點15分懸掛。二戰後最遲則係1972年嘅颱風柏美娜，喺11月8號15點15分至11月9號05點15分懸掛。

最長八號
颱風瑪麗，喺1960年6月6號21:40懸掛八號東北烈風或暴風信號，1960年6月8號09:15懸掛八號東南烈風或暴風信號，1960年6月9號01:07懸掛九號烈風或暴風增強信號，03:30改掛十號颶風信號，12:40改掛八號西南烈風或暴風信號，最後16:30取消。於改掛九號烈風或暴風增強信號前，無間斷連續發咗五十一個鐘頭二十七分鐘八號。

最遠八號
用發出嗰陣計同埋最接近香港距離計係2021年熱帶風暴獅子山，最接近香港距離為500公里。
用取消嗰陣計係2021年熱帶風暴獅子山，由八號東南信號改發三號信號嗰陣離香港成660公里。
八角大智

八角大智（1992年4月15號—）係日本足球員，司職中場，效力盛岡仙鶴。
八號風球

八號風球，澳門其中一個熱帶氣旋警告信號。
八號烈風或暴風信號，香港其中一個熱帶氣旋警告信號。
八角

八角（粵拼：baat3 gok3；學名：Illicium verum）係八角茴香科八角屬嘅常綠喬木，原產南亞熱帶地區。

用途
佢嘅果可以曬乾做香料同埋藥材。
八角剛史

八角剛史（1985年4月20號—）係日本足球員，司職中場，效力北九州向日葵。
人嘅成長

成長（英文：Human development），或者叫發育，喺一般情況下，係指人由受精開始發展成大人嘅生物學過程。
人和站

人和站 (廣州)，廣州地鐵3號線入面嘅其中一個車站，代表顏色係橙色。
人和站 (重慶)，重慶軌道交通5號線入面嘅其中一個車站，代表顏色係藍色。
人啊人

《人啊人》係香港男歌手陳奕迅喺2022年推出嘅粵語流行歌，由林家謙作曲、周耀輝填詞。首歌係陳奕迅喺2022年嘅唯一派台歌，派台後先後做咗香港五大粵語歌榜嘅冠軍歌，成為佢頭一首「五台冠軍歌」。而喺2023年臺灣嘅第34屆金曲獎入面，《人啊人》嘅填詞人周耀輝更攞到「最佳作詞人獎」，成為頭一位憑粵語歌攞個獎嘅填詞人
人在囧途

人在囧途（Lost On Journey）係中華人民共和國一齣喜劇電影，2010年6月4號上畫，由徐崢、王寶強等主演。
人因可靠性

人因可靠性（英文：human reliability）係人因工程入面一個概念，探討人喺各種領域（譬如製造業、醫學、核能）嘅可靠性。
劉啟

劉啟（前188年—前141年3月9號）係漢朝第六位皇帝，喺前157年到前141年在位，一共在位16年，享年48歲，謚號孝景皇帝，無廟號，史稱漢景帝。

生平
漢景帝劉啟係漢文帝太子，喺文帝過身之後繼位。
前154年，漢景帝聽晁錯嘅建議，實行削藩，吳王劉濞乘機拉攏另外六位劉氏藩王發起「七國之亂」，景帝為咗息事寧人，就殺咗晁錯，但七王冇收手，景帝派周亞夫帶兵打敗叛軍主力吳楚聯軍，其他五王亦都畀中央政府打敗曬。
佢同阿爸漢文帝劉恆嘅管治時代，被後世稱為「文景之治」。
前141年，漢景帝過身，由太子劉徹繼位，就係漢武帝。
劉善棠

劉善棠，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
劉嘉玲

劉嘉玲（粵拼：lau4 gaa1 ling4；英文：Carina Lau；1965年12月8號—）係香港電影同埋電視劇女演員，1980年由中國大陸移民去香港，以前係體操選手[未記出處或冇根據]。
劉嘉玲同老公梁朝偉都好鍾意運動，劉嘉玲特別鍾意玩水上電單車、潛水，仲試過去瑞士跳傘。
劉嘉鴻

劉嘉鴻（Christopher Lau Gar Hung），香港人，中大學士，拔萃男書院畢業生，人民力量主席，選民力量會計，香港人網節目主持。
嚮2011年香港區議會選舉，劉嘉鴻出選大坑選區，結果得票141張。比當選嘅新民黨黃楚峰嘅1,266張，同埋單仲偕嘅900張票少。
劉嘉慧

劉嘉慧（英文：Maree Lau，1975年2月19號—），係2000年度香港小姐競選嘅季軍，2001年完成無綫電視港姐任務後淡出。
劉吳惠蘭

劉吳惠蘭，GBS，JP（英文：Rita Lau Ng Wai-lan, JP，1953年5月8號—）係香港特區政府前官員，因健康理由響2011年4月8號辭職，最後做到商務及經濟發展局局長。
劉啟康

劉啟康，香港建制陣營（鄉事親中派）政治人、坑口鄉事委員會主席。

選舉經歷
喺2021年9月，佢成為香港特别行政區選舉委員會鄉議局界委員。
2022年，佢喺李家超無提政綱嘅情況下，有份提名李家超參與2022年香港行政長官選舉。
劉嘉華

劉嘉華，香港親中派政治人，2023年香港區議會選舉後被政府委任做區議員。

政治立場
佢係香港親中派人士，支持一國兩制。
劉喬安

劉喬安（1985年4月4號—），原名劉依函，係臺灣太陽花學運入面其中一個出名嘅人，畀人叫做「太陽花女神」或者「太陽花女王」。2014年底，佢畀記者捉到去賣淫，初頭死口唔認，但隨住2016年3月臺北地檢署正式落案起訴，最後都要認衰。
半島電視台

半島電視台（阿拉伯文：الجزيرة‎，羅馬拼音：al-jazīrah；英文：Al Jazeera；意思係指「島」或者「半島」，係指阿拉伯半島）一間以卡塔爾首都多哈為基地嘅國際電視媒體，佢喺1996年開播，由卡達王室（英文：House of Thani）出資嘅半島媒體集團（英文：Al Jazeera Media Network）擁有。除咗阿拉伯語之外，同時亦以英語、土耳其語等多種語言，向全球播出以新聞為中心嘅電話節目。
半島電視台地處阿拉伯世界，喺新聞報道方面有唔同嘅視角，佢喺節目入面開創性引入電話採訪，電視論戰等節目，尤其喺九一一事件之後，佢多次率先播放拉登同其他基地組織領導人嘅錄像聲明，引起咗全世界廣泛關注。
除咗新聞頻道，半島電視台仲開設有幾個專門嘅頻道，包括體育頻道組合，公共政務頻道同細路頻道等。半島電視台喺2015年開通中國區嘅業務，包括官方新浪微博同埋微信公眾號。半島電視台另外擁有一個英文、阿拉伯雙語嘅官方網站。喺半島電視台任職嘅記者都嚟自各個阿拉伯國家。半島電視台一共有60幾位記者、200幾位技術人員，全球一共有25個記者站。由於播出範圍遍及全球，令到半島電視台被認為係世界影響力最大嘅阿拉伯媒體。
2021年5月15號，以色列軍隊發射飛彈轟炸加沙地帶，摧毀咗美聯社同半島電視台嘅媒體辦公大樓，好彩外媒喺空襲前接獲消息迅速撤離，未造任何成人員傷亡。
半春園

半春園（粵拼：bun3 ceon1 jyun4；英文：Pun Chun Yuen），全名香海蓮社半春園，香港一佛寺，位處新界大埔西面山地，石鼓壟後山。半春園佔地二百萬餘呎，大埔寺院最大，當中山潤流水，建作蓮池，水流終入石鼓壟。二十世紀三十年代初由黃筱煒興建，內裏黃筱煒故居，列入香港二級歷史建築，而大雄寶殿、德煒堂同玻璃屋皆列入香港三級歷史建築。
半春園亦化作灺名，旁有半春園路，駁通石蓮路，石蓮路一頭去石鼓壟入大埔墟，另一頭去蓮坳。半春園並無公共交通，若非坐私家車或的士，多數由太和火車站，經石蓮路上山。吐露港公路天橋，橫跨半春園一端。

名
半春園開山祖，黃筱煒居士，早年定期同兩名知己，往園半日遊，交流佛學及誦經膜拜，「半春」二字，內含「三人半日」之意。

史
二十世紀三十年代初，黃筱煒居士，立半春園。塊地原係家族所有。
黃筱煒又名黃德煒，在港經營永利威酒莊，主要生產五加皮酒及玫瑰露酒，行銷海外。黃潛心學佛，遠赴上海皈依印光法師門下。一九二八年蒲崗村組織哆哆佛學社。二十世紀三十年代，購入半春園現址。一九五三年，黃筱煒遷哆哆佛學社移入半春園，以作道場。增設園林山景，及多間殿堂，當中大雄寶殿，供奉西方大聖三佛，運自江蘇。殿前一對銅麒麟司閣，及部分亭臺樓閣，至今保持原貌。
一九六七年，黃筱煒遺孀黃羅少珍，交半春園畀香海蓮社接管，而香海蓮社一九三三年立，曾璧山、李公達、周佛慧等人發起。因此，半春園改名香海蓮社半春園，並且重修大雄寶殿香蓮花池，並先後增建地藏殿、觀音殿、藏經閣同思親堂等。
黃筱煒故居
大雄寶殿
德煒堂
玻璃屋
半春園舊牌坊
已封閉的舊入口
半方空鉛

半方空鉛（英文：en quadrat，簡稱 en quad；統一碼：U+2000），又叫半方空位（英文：en space；統一碼：U+2002），係空格一種，以前活板印刷時代係一種叫空鉛嘅實體字粒，闊度係一半方，亦即係二分一正方。
喺活板印刷，半方空鉛係用嚟做齊行操作嘅常用空鉛之一，其他常用嘅係薄空鉛、厚空鉛同四開空鉛。
半方空鉛同半方空位喺排版係同一樣嘢，但係喺統一碼有唔同內碼，不過喺第15.1版嘅內碼表亦寫明半方空鉛即係（≡）半方空位。
半日安

半日安（1902年—1964年3月3號），原名李鴻安，廣東南海人，係粵劇演員，同廖俠懷、李海泉、葉弗弱並稱「粵劇四大名丑」。
半月堂站

半月堂站係韓國大邱地鐵1號線、2號線嘅車站。
半島酒店

半島酒店（英文：The Peninsula Hong Kong）係香港現存歷史最悠久嘅酒店，亦係香港以至全球最著名、最豪華嘅酒店之一，為一間6星級酒店。半島酒店有份參與幻彩詠香江匯演。
半島酒店位於九龍尖沙咀梳士巴利道22號，面對維多利亞港，中高層享有海景。酒店有300間客房，客房面積比香港一般酒店大。設施包括羅馬宮廷風格嘅游泳池同健身俱樂部。地下商場多數係名牌店。天台有個直升機停機坪。
半方

半方:110（英文：en，又叫 nut:339），喺排版同平面設計，係一個相對嘅長度單位，換算係 1 半方等於 0.5 正方（em），亦即係 1 en 等於用緊嘅字大細嘅一半。
半徑

喺古典嘅幾何學中，半徑（粵音：bun3 ging3）係一個圓形由圓心到圓周最短嘅直綫距離，而如果講緊球體，半徑就係指由圓心連到表面任何一條綫嘅直綫距離。半徑亦即係直徑嘅一半，通常用羅馬字母 r（睇睇拉丁文：radius）表示。
如果一個物體冇中心，呢個詞可能指佢嘅外接圓半徑，即係佢嘅外接圓或外接球嘅半徑。喺任何情況下，半徑可能大過直徑嘅一半，直徑通常定義為圖形任何兩點之間嘅最大距離。一個幾何圖形嘅內切圓半徑通常係最大內切圓或球體嘅半徑。環、管或其他空心物體嘅內半徑係佢空腔嘅半徑。
對於正多邊形嚟講，半徑同佢嘅外接圓半徑係一樣嘅。 正多邊形嘅內切圓半徑亦都叫做邊心距。喺圖論度，圖嘅半徑係指所有頂點 u 到任何其他頂點嘅最大距離嘅最小值。
圓周長（周長）為 C 嘅圓嘅半徑係：
喪事

喪事係處理一個人死之後嘅事，因為唐人喪事尚白，所以又叫白事。喪事最重要部份叫喪禮、葬禮或者殯儀，係一種社會儀式，正式標誌一個人嘅死，亦係處理屍體嘅儀式。世界各地都有唔同方式辦喪事。

喪事業界
睇埋：殯儀業
做喪事服務業嘅生意叫做殯儀業。殯儀業包括棺材鋪、殯儀館、紙紮鋪、墳場、骨灰龕、花園撒灰、海上撒灰、中台港同環球跨境運屍服務、寵物善終、非牟利團體善終服務、喪親輔導、骨灰晶石等。

濫收津貼費用爭議
據2019年消費者委員會嘅調查，香港嘅殯儀服務收費落差大，透明度低。殯儀服務費由7980蚊至56800蚊都有。呢啲費用包括唔同嘅套餐服務如道教、佛教、冇宗教儀式等，具體收費因服務內容同儀式嘅繁簡而異，「套餐」只係營銷手段。有啲院出或直出服務，可能10000元已可辦妥，但會按殮葬費津貼嘅最高金額收取服務費。某啲殯儀佬會將最平套餐加價到補助金額上限，收費情況係無分一般私營，或教會中人成立機構，甚至打住慈善團體嘅名義都會噉樣索價。2024年初，社會福利署綜援殮葬津貼已調整到17180元。

商品化同「風光大葬」宣傳
2018年時有報導指，殯儀服務嘅收費問題存在已久。當年平均殮葬花費約3萬港元，而綜合社會保障援助計劃相關津貼只有14910元，甚至有業界要求家屬借財仔都係必要嘅。政府會調整綜援計劃下嘅殮葬費津貼，有個港幣16790元嘅記錄。
喪屍危機

《喪屍危機》係套加拿大嘅恐怖片、喪屍片、動作電影、科幻片，喺2003年上畫。片長90分鐘。
喪屍末日

喪屍末日（英文：zombie apocalypse）係20世紀恐怖故仔嘅一種常用橋段，指個故仔描繪一大羣喪屍出現（因為超自然力量等嘅原因），並且對人類造成毀滅性嘅打擊。
喧尼斯鮑寧

喧尼斯鮑寧（粵拼：hyun1 nei4 si1 baau1 ning4，英文：Ernest Borgnine，1917年1月24號—2012年7月8號）係個美國男演員，喺Hamden出世。佢喺1941年出道，1955年攞到奧斯卡金像獎最佳男主角，代表作有《君子好逑》。
喪屍手機

《喪屍手機》（Cell）係一部2016年美國科幻恐怖電影，由Tod Williams做導演，改編史提芬京嘅2006年同名小說。主演係尊古錫、森姆積遜、Isabelle Fuhrman。
喪Paul外星人

《喪Paul外星人》（Paul）係一部2011年英美合拍嘅科幻公路喜劇電影，由Greg Mottola做導演，編劇同埋主演都係西蒙柏奇、Nick Frost。
喪偶

喪偶係婚姻狀態嘅一種，指配偶（老公或者老婆）死咗。死咗老公嘅女人叫寡婦（亦叫寡母婆），死咗老婆嘅男人叫鰥夫（亦叫寡佬，不過唔一定指死咗老婆）。
喪屍

2010年有班人喺度扮喪屍。
喪屍（粵拼：song3 si1；英文：Zombie）喺傳說當中係指死咗嘅人無咗靈魂，但係識喐，或者一個活人失去咗意識受人控制。呢個概念最初來自中非語言金本杜語嘅nzùmbe/nzumbi一詞，原來嘅意思係死人。後來喪屍又有另外嘅意思，用來形容有啲人無自己嘅思想，話佢哋「形同喪屍」。源於非洲嘅巫毒教信仰，喺現代嘅好多遊戲同文藝作品時有出現。喪屍同吸血鬼或者殭屍，歸類於不死生物。
喪屍原本係海地嘅巫毒教祭祀落毒嚟驅使從事勞役活動。

屬性
睇埋：死靈
最初嘅喪屍形象為：
唔具有意志、但可以活動嘅死人
動作遲緩
由海地巫毒教嘅巫師施法形成，並聽命於佢，作為奴隸永遠幫主人做嘢
東方傳說對喪屍、殭屍嘅描述喺細節上有好多唔同，但佢哋都有一啲共同屬性，例如：
鍾意食人肉
除少數例外，通常只剩低獸性本能
具有傳染性，俾喪屍攻擊嘅都可能變成喪屍
隨住喪屍喺現代文學同影視娛樂作品中多次出場，形象日益豐富，被賦予好多新屬性，例如：
係由病毒或化學毒物引起嘅人體異變所形成
智力低下、行動遲緩
少數喪屍身體結構出現特化，動作異常敏捷、力量巨大或者有各種特殊能力。
對人類同其他生物有攻擊性，但唔會攻擊同類
個頭一被摧毀，身體會永久停止行動。但無論點攻擊其他部分，身驅就算千瘡百孔依然可以繼續行動
可能冇觸覺同視覺，但對物體震動（好似聲音）可能會有反應。另外有啲可能會俾生物嘅味道或者氣息吸引。
而家一啲作品強調殭屍嘅攻擊性同傳染性以描繪浩劫題材，有別於早期嘅喪屍傳說，外表多被描述為具嚴重外傷、腐肉、衫破損，面臉僵直而且全身帶有血漬等。

巫毒教中嘅喪屍
根據海地巫毒教信仰，「Houngan」或者「Mambo」可以令死者返生，返生之後嘅死者冇自主意識並俾舉行復活儀式嘅人操縱，經呢嗰方法返生嘅死者叫喪屍。但噉並唔係真係死者返生。例如喺海地有好多喪屍傳說，其實係源於當地巫師用藥迷暈受害人後，用迷幻藥同催眠等手段控制嘅害人行動。據描述，巫師會喺受害者啲嘢食或者經常接觸嘅嘢上落毒，令受害者出現「假死」現象。佢哋會喺喪禮之後將受害者嘅屍體掘出嚟，再喺佢個頭插一支木條，破壞其記憶系統。受害者於是失去記憶，對佢哋嘅新主人唯命是從。呢啲喪屍通常喺農地俾人當工人使。

近代虛構作品中嘅喪屍
睇埋：恐怖故仔
喪屍喺各式各樣嘅恐怖、科幻或者奇幻類文學、電影、電玩、漫畫中屢次登場。喺呢啲作品中，喪屍具有不斷傳染，同化人類嘅能力。由病毒或者化學毒物作為媒介，通常藉住抓傷、咬傷或者寄生蟲喺人甚至動物間傳染，受害者通常會瀕死並轉化成喪屍。喺一啲作品中，轉化嘅現象係死後先出現；而喺另一啲作品中，細胞完全死亡嘅生物唔可以變成喪屍。喺《Resident Evil》，植物都可以感染病毒而成為喪屍。
當代作品對喪屍嘅設定始見於科幻小說《The last of us》中嘅「吸血鬼」。書中嘅「真吸血鬼」並唔似西方傳說中嘅吸血鬼，書中嘅「疑似吸血鬼」反而同西方傳說中典型嘅「吸血鬼真祖」相似。確認近代喪屍形象並有深遠影響嘅係恐怖電影《活死人之夜》，呢部作品中嘅喪屍行動遲緩、智力低下、成群出現並攻擊活人，俾佢哋咬傷嘅人都會變成喪屍。後來好多恐怖作品都沿用噉嘅設定。
對於影視作品嚟講，喪屍形象嚟自冇複雜嘅歷史背景或者森嚴嘅社會等級嘅非洲文化，唔需要吸血鬼真祖、吸血鬼貴族等複雜嘅設定，更接近活死人嘅本來面目。
喺電子遊戲中出現喪屍、吸血鬼等不死生物一般係為咗營造恐怖氣氛。尤其係日本嘅恐怖題材電子遊戲經常出現人類同喪屍對抗嘅劇情，歐美地區嘅動作射擊遊戲有時亦出現喪屍角色。以喪屍、外星生物等虛構生物作為敵方角色可以避免出現武力傷害人類嘅暴力場面。電子遊戲中嘅喪屍通常被設定為俾病毒惹到，源頭嚟自企圖利用喪屍或者病毒作為生物武器嘅集團或者機構，最終造成人類浩劫。
君山區

君山區係中國湖南岳陽一個市轄區，總面積696平方公里，人口21.7萬。
君權神授

君權神授係一個關於管治者嘅理念，相信地上嘅皇帝都係由神所授權嘅，所以需要跟從嘅係神嘅指令，而唔係聼住人民、國會、或者甚至貴族嘅意思去管。
呢個概念多數都係嚟自歐洲嘅基督教文化，合并咗宗教同埋政治嘅觀念。所以，只要係合符社會嘅宗教理念，一個皇帝可以隨意咁制止反對聲音:858。
相反，喺啟蒙時代期間，唔少哲學家開始發掘自從中世紀以嚟已經有嘅人權概念。佢哋嘅睇法同樣係嚟自基督教傳統，相信人嘅邏輯能力都係嚟自神嘅，而加埋人權就變成咗自然法嘅概念。呢個概念成爲咗主要反對君權神授嘅另類理論之一。
俄烏戰爭

俄烏戰爭係一場喺2014年開始，由俄羅斯發動對烏克蘭嘅侵略戰爭。2014年，俄羅斯派遣不明武裝分子侵略並佔領烏克蘭嘅領土克里米亞，操縱烏克蘭境內頓巴斯少部分地區嘅親俄武裝分子發動叛亂，成立畀烏克蘭官方列為恐怖組織嘅傀儡政權頓涅茨克人民共和國同盧甘斯克人民共和國，並企圖武裝侵佔整個頓巴斯地區，隨後烏克蘭政府為保衛頓巴斯地區安全而對親俄叛亂武裝分子展開反恐行動，引發頓巴斯地區嘅長期戰爭。2021年底，俄羅斯開始喺俄烏邊境屯兵，企圖恐嚇烏克蘭。2022年2月21號，俄羅斯宣佈承認頓涅茨克人民共和國同盧甘斯克人民共和國，同時俄羅斯軍隊喺未經烏克蘭同意下進入頓巴斯地區。2022年2月24號，俄羅斯對烏克蘭發動全面侵略戰爭。
俄羅斯-1

俄羅斯-1（俄文：Россия-1）係俄羅斯嘅一個國有綜合電視頻道，隸屬於全俄國家電視廣播公司，係該公司的旗艦電視頻道。俄羅斯-1於1991年5月13號開播，初期喺蘇聯中央電視台第二套節目嘅部分時段播出節目，蘇聯解體後替代該頻道。
俄羅斯-1面向俄羅斯全國播出，覆蓋俄羅斯98.5%嘅人口
。除莫斯科版外，俄羅斯-1都面向全國11個時區提供時移版本。
俄羅斯-1嘅主要競爭者為俄羅斯第一頻道，兩個頻道嘅政治立場相似，主要喺娛樂節目上競爭。2013年，俄羅斯-1平均每日有1.17亿觀眾收看。
俄文字母

俄文字母係基里爾字母變體，用嚟表達俄文嘅元音同輔音，有分印刷體同手寫體，好多字母都同希臘字母似樣。現代俄文有33個字母。
俄格戰爭

俄格戰爭 (俄文：Война в Грузии、格魯吉亞文：რუსეთ-საქართველოს ომი) 係喺2008年喺格魯吉亞爆發嘅一場仗，主要由俄羅斯、阿布哈茲、同南奧塞梯一齊，針對格魯吉亞政府打。喺場仗之前，俄羅斯同格魯吉亞出現咗外交矛盾。成場仗都係喺南高加索地區度打，一般都被認為係21世紀第一場喺歐洲嘅仗。

背景
喺1991年4月，經過一場公投之後，格魯吉亞正式宣佈獨立。不過，格魯吉亞同國内南奧塞梯嘅分離派出現咗衝突。有俄羅斯喺後面托住嘅南奧塞梯打贏咗格魯吉亞，自從1992年已經實際上獨立，不過仍然唔受國際社會認同。打完之後，兩個國家之間派咗維和部隊去駐守。之後嗰年，阿布哈茲出現咗幾乎一樣嘅情況，呢兩笪地都城為咗前蘇聯衝突嘅結果。
自從普京喺2000年上場，加上格魯吉亞出現咗親西方嘅玫瑰革命，兩個國家之間嘅關係越嚟越差。到2008年4月，當北約同意考慮格魯吉亞做候選國之後，造成埋外交危機。

過程
2008年8月1號，親俄嘅南奧塞梯部隊開始炸格魯吉亞嘅村，而格魯吉亞嘅維和部隊亦都有啲回擊。南奧塞梯部隊嘅攻擊越嚟越嚴重，違反埋1992年簽嘅停火協議。到8月7號，格魯吉亞終於派軍隊去南奧塞梯首都  茲辛瓦利，喺幾個鐘頭之内，成功打贏同攞返個城市。同一時間，有部分俄羅斯軍隊開始由俄國經過隧道入去南奧塞梯。俄羅斯跟住指控話格魯吉亞“搞種族滅絕” 同埋“對南奧塞梯進行侵略”，跟住就開始大型嘅全面入侵，仲打埋格魯吉亞冇異議嘅國土，話係“實行和平”嘅行動。俄國喺幾日之内就打贏咗格魯吉亞，格魯吉亞嘅軍隊被逼撤退。俄國同時間亦都入侵埋阿布哈茲，包括對格魯吉亞嘅黑海海岸做封鎖。除此之外，俄國亦都用咗網絡戰，係歷嚟第一次。到8月12號，法國總統薩爾科齊親自談判咗一份停火協議。

後果
喺打完之後，俄羅斯軍隊曾經暫時控制住兩個分離區之外嘅地方，不過之後都撤退咗。喺打仗期間，南奧塞梯嘅部隊基本上炸爛哂格魯吉亞人嘅村，被大家指摘犯咗種族清洗罪。到8月26號，俄羅斯正式承認阿布哈茲同南奧塞梯獨立，而格魯吉亞政府就正式同俄羅斯斷絕外交關係。到10月8號，俄軍基本上由分離區以外嘅地方撤退完，而俄羅斯喺外交上除咗格魯吉亞之外，冇任何其他損失。
場仗搞到19萬人流離失所，其中有2萬，主要都係格魯吉亞人，到依家都仍然返唔到屋企。喺2021年，歐洲人權法院正式告俄羅斯完全控制住分離部隊，而且喺場仗期間侵犯咗人權。2022年，國際刑事法院正式為3位俄國公民提出拘捕令，告佢哋喺場仗度針對格魯吉亞人犯咗戰爭罪。
俄羅斯-2

俄羅斯-2（俄文：Россия-2）係全俄國家電視廣播公司一條已經唔再存在嘅電視頻道，於2003年6月22號正式開播。這條頻道主要播放各類體育節目，並在2015年11月1號結束廣播，由「俄氣媒體」（Газпром-Медиа）旗下嘅「比賽電視台」（Матч ТВ）繼承上述頻道功能。
俄文文學

俄文文學（Russian literature）泛指用俄文寫嘅文學作品。
俄文維基百科

俄文維基百科（俄文：Русская Википедия）係維基百科協作計劃嘅俄文版，由非牟利組織──維基媒體基金會維持負責。家下係各語言嘅維基百科計劃中，規模排名第7（跟文章數量計），有超過120萬篇文。
冷凍格

冷凍格（chiller）係一種機械，能夠由啲液體嗰度攞走熱力，可以用嚟令啲嘢冷卻。
冷帽

呢位女士頭上戴住一頂紅色嘅冷帽。
冷帽
冷帽即係用冷線織嘅帽，可以幫個頭保暖，好適合天氣凍時戴住。
呢種帽過往都係用羊毛紡出來嘅毛線來編織，現今普遍轉用合成纖維紡織嘅毛冷來製作。18世紀時，海員、漁夫、獵人或者其他主要喺戶外工作嘅工種嘅從業員經常戴呢種帽，直至今時今日都係。喺北美洲、歐洲及亞洲各洲北部嘅寒冷地區好常見。
冷戰戀曲

《冷戰戀曲》（粵拼：laang5 zin3 lyun2 kuk1，Cold War）係套2018年上畫嘅波蘭片，由彭維彭域高斯基做導演。
冷卻劑

冷卻劑（英文：coolant）係指一啲用嚟加落個系統度，等個系統唔好過熱嘅物質，通常係液體或者氣體。
冷井站

冷井站係釜山地鐵2號線嘅一個地底車站，喺韓國釜山廣域市沙上區周禮洞（韓文：주례동）。

車站結構
站體係2面2線側式月台嘅地底車站，等車月台有月台幕門，有6個出口。
呢個站冇辦法轉對向嘅列車。

史
1999年6月30號：落成啟用。
冷凍

冷凍，又叫製冷，係指人工製造凍嘅環境嘅過程。日常生活入面，雪櫃同冷氣係常見嘅冷凍工具。將樣嘢擺響冷凍嘅環境就叫做雪藏或者冷藏。
冷岸群島

冷岸群島（挪威文： Svalbard），音譯斯華巴群島，國語譯斯瓦爾巴群島，係挪威嘅一個屬地，響挪威同北極點中間嘅北冰洋度。最大聚居點係朗伊爾城。
冷宮

冷宮，喺中國戲曲、舊小說入面指君主安置犯錯嘅后妃、皇子嘅地方，而家就用嚟比喻存放唔用嘅嘢嘅地方。
四月十三

四月十三係黃曆四月嘅第十三日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月十九

四月十九係黃曆四月嘅第十九日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
南光太

南光太（1979年5月1號—）係日本足球員，司職中場，效力過水戶蜀葵。
南勢站

南勢站係臺灣鐵路管理局臺中線嘅鐵路站，1903年7月1號營運，喺苗栗縣苗栗市南勢里39號。
南光

南光（集團）有限公司（又叫中國南光集團有限公司，簡稱南光集團）係一間經營日用消費品貿易、酒店旅遊會展同配套服務業、地產經營開發同綜合物流服務嘅大型企業集團，總部設喺澳門，喺1985年成立。佢前身為1949年8月成立嘅南光貿易公司，係澳門最早嘅中資機構，係連通中國大陸同澳門經貿關係起咗重要作用。公司亦係澳門最大嘅石油產品供應商，擁有澳門唯一油氣中轉儲運同航煤專供設施，喺澳門、桂林、杭州、加拿大等地擁有七家星級酒店，另外喺珠海有大型倉儲設施。
南到賢

南到賢，係大韓民國嘅一個男藝人同埋歌手。
南冕座

南冕座（Corona Australis）係家下八十八西洋星座之一。佢響天球南部，佔天球面積128平方度。地球北半球來講，南冕座係夏天嘅星座，即係夏夜會見到。肉眼可以睇到嘅星，約莫25粒到。有一到四等星4粒，即係有4等星4粒。

史
南冕座係古希臘托勒密所編嘅托勒密48星座之一。
南勢角站

南勢角站係臺北捷運中和新蘆線嘅一個車站。
南加里曼丹

南加里曼丹（South Kalimantan）係印尼一個省，喺加里曼丹，人口363萬，首府馬辰。
元素精靈

元素精靈（粵拼：jyun4 sou3 zing1 ling4 | Elemental，粵拼：e6 li6 men1 tou4）係文藝復興時期嘅煉金術圈子講到嘅一種傳說生物。一隻元素精靈係身體完全純粹由一種「元素」（通常係地水火風等嘅古典元素）組成嘅靈，一隻水元素精靈可以係似人形但能夠（例如）隨意將身體某啲部份變成水，而一隻土元素精靈可能係身體完全由泥土構成。
元素精靈係現代奇幻作品當中常見嘅橋段。
元素分析

元素分析（英文：elemental analysis）係指「攞一嚿嘢，並且分析嚿嘢包含邊啲化學元素喺入面」嘅一系列技術。
元素大都會

元素大都會（英文：Elemental）係2023年嘅迪士尼彼思3D動畫戲，2023年6月16號喺美國上映。
元素週期表

門得列夫發現有啲元素，有相似嘅化學性質，而且重喺隔咗一定數目嘅元素之後，又重複返之前元素嘅化學性質，於是諗到將元素用表排起。佢將當時已知嘅63種元素依原子量嘅大細並用表嘅形式排列，將有相似化學性質嘅元素放喺同一行，就係元素週期表嘅雛形。利用週期表，門得列夫成功預測當時重未被發現嘅元素嘅特性（鎵、鈧、鍺）。1913年英國科學家莫色勒利用陰極射線撞擊金屬產生X射線，發現原子序越大，X射線嘅頻率就越高，因為咁佢認為核嘅正電荷決定咗元素嘅化學性質，並將元素依照核裏面正嘅電荷（即係質子數或者原子序）排列，經過多年修訂之後先成為家陣嘅週期表。
喺週期表入面，元素係以元素嘅原子序排列，最細嘅排最先。表入面一橫行稱為一個週期，一直行稱為一個族。
元素週期表唔單只用喺化學上，就連物理、生物、工程學同埋工業都被廣泛應用。

現代元素週期表
元素週期表有唔同嘅表達方法，下表係現今科學界最常用嘅排列方法（呢個係港澳繁體版本，部分元素大陸簡體、港澳繁體、台灣正體嘅譯名唔同，譬如Si喺大陸譯為「硅」）。
123
4
56
78
910
1112
1314
1516
1718





主族金屬類金屬
非金屬
鹵素惰性氣體
化學特性未知
序號綠色喺標準狀況下係氣體；
序號藍色係液體；
序號黑色係固體；
序號紅色係人工合成元素。

週期表入面嘅元素個體資料
喺平衡或者得出涉及元素或者化合物嘅變化嘅化學方程式或反應式時，需要計算元素入面唔同嘅「量」。同埋最元素符號最接近嘅「量」，以物質符號 X 作例子，大約有：
A ：質量數（Mass number），即係原子核（質子加中子）嘅粒子數目。
Z ：原子序數，又叫原子序號，亦係質子嘅數目。
e ：淨電荷，正負號寫喺數字嘅後面。
n ：原子數目，元素喺非單原子狀態（分子或化合物）時嘅數目。
冷線

冷線又叫毛冷，係將羊毛纖維加工成線後圈成一大嚿，可以用嚟織冷衫、冷帽。
冷酷到底

《冷酷到底》係中國大陸男聲組合羽泉嘅專輯，喺2000年9月1號由滾石唱片發行。
冷鋒

冷鋒（粵拼：laang5 fung1）係氣象學入面——鋒面嘅一種。原理由冷氣團主動向暖氣團推進，取代咗暖氣團原有位置而形成。由於冷氣團密度大，暖氣團密度小，所以冷暖氣團撞埋一齊時，冷氣團會直插暖氣團下邊，令暖氣團逼住上升，過程空氣重出現冷卻現象。一般會形成降温、大風，如果暖氣團入面有好多水蒸氣，就會形成降水、雷陣雨或冰雹天氣；否則凈會形成多雲天氣。
天文台畫天氣圖時，一般將冷鋒畫成帶有好多三角形嘅白或藍線條樣。

出現時段
冷鋒嘅天氣現象
地球上唔同地方，出現嘅冷鋒時間同形成時間都唔一樣。

過境順序
冷鋒過境通常會出現以下情況：
總而言之，冷鋒過境時嘅大體規律係鋒後有降水。
冷知識衝動

《冷知識衝動》係香港亞洲電視播出嘅原創性冷知識節目，2005年1月10號開播。主持人包括陳啓泰，陳煒，張燊悦，周國豐，黃子雄，袁文傑同埋何彥樺。

爭議
喺2005年1月28號播出嘅一集，由於入面有關日本鐵路嘅資料並唔正確。廣管局向亞視發出勸喻。
另外，去到2007年無綫電視推出節目《一網打盡》，就被指抄襲《冷知識衝動》。
冷硬派

冷硬派（hardboiled）係偵探小說嘅一種。主角通常係一個同有組織性犯罪暴力戰鬥嘅偵探。
冷藏公司超市

冷藏公司超市（Cold Storage）係一間以新加坡為總部，以東南亞市場為主嘅連鎖超級市場，而家係牛奶公司旗下。佢哋而家經營三個品牌，分別係冷藏公司超市（喺新馬兩地），Market Place（喺新加坡）同埋 Giant Hypermarket（喺新加坡、馬來西亞、汶萊、印尼、越南同埋阿聯酋）。
冷衫

冷衫（注意「冷」嘅變調），又叫羊毛衫、羊毛冷衫，係用冷織嘅厚衫，主要用來畀人抵冷，冚住人身同埋臂（有時亦會畀第啲動物着），通常着喺裇衫或T-裇之外。多數冷衫用綿羊毛織，亦有羊駝毛嘅；但而家，綿、合成纖維或者撈埋嘅都有。
冷杉係用手洗，跟住再用除塵轆去保養。
冷衫所以叫冷衫，係因為佢係冷天着嚟保暖嘅衫。冷衫係由毛冷球毛線編織成嘅毛織品。亦有一種講法，「冷」係法文 laine（羊毛；法文讀音：[lɛn]）嘅音譯。
冷衫分機織成衣同人手針織兩大類，尤其係後者，由女友親手編織嘅示愛毛衣，又叫做「溫暖牌」冷衫。
傳說，動物毛線冷衫經水洗會縮水，化學纖維冷衫易走樣。
維基同享有多媒體嘅嘢：Sweaters
冷爵士樂

冷爵士樂(英文：cool jazz)係五十年代鄉土爵士樂受藍調影響而發展出嚟嘅一種爵士樂形式。冷爵士樂喺美國西岸地區興起，強調整體音樂結構，唔會玩咁多即興發揮，特點係表現出憂鬱同壓抑嘅情感。
南港展覽館站

南港展覽館站係臺北捷運文湖線、板南線嘅一個車站。
南港島綫（西段）

南港島綫（西段）（英文：South Island Line (West)）係香港鐵路有限公司計劃緊嘅鐵路項目，係《鐵路發展策略2014》入面建議嘅其中一個項目。南港島綫（西段）連接香港島石塘咀同南區，目的係解決南區薄扶林交通擠塞嘅問題。設計緊嘅鐵路係中型鐵路系統，預計同已經通車嘅南港島綫（東段）用嘅系統一樣。
南港島綫（西段）喺《鐵路發展策略2014》入面建議最快喺2021年動工，於2026年通車。但行政長官林鄭月娥喺2019年4月嘅立法會質詢環節回應提問嗰陣表示，政府並未確定喺乜嘢時候先落實起南港島綫（西段），意味住呢個鐵路通車無期。2020年11月行政長官林鄭月娥喺施政報告話，港鐵將喺年底同政府去交南港島綫（西段）項目嘅建議書，有關部門會即刻做研究，喺合適嘅時候就推展呢個項目。
南港線

南港線係臺北捷運板南線其中一段，長13.5公里，13個站。
南深圳

南深圳，係一個對香港政府揶揄嘅字眼（由民主派專用），主要係形容香港政府喺各方面都挨向大陸，令香港大陸化，加上親中陣營主張香港、深圳同城化，令香港猶如深圳以南嘅一個普通城市。

部分被視為令香港變成「南深圳」嘅手段
《全國人民代表大會關於完善香港特別行政區選舉制度的決定》、《完善選舉制度條例草案》：北京未徵詢過香港市民嘅意見，就大幅度修改咗立法會同選舉委員會嘅人數同組成方法，被視為香港民主大倒退，而且扼殺泛民主派參與選舉嘅權利。有啲親泛民主派傳媒用『閹割選舉』來形容呢次嘅決議案，令有啲人認為香港變成南深圳。
南港軟體園區站

南港軟體園區站係臺北捷運文湖線嘅一個車站。
南港島綫

南港島綫（粵拼：nam4 gong2 dou2 sin3；英文：South Island Line）係港鐵嘅鐵路綫之一。呢條綫係一個中型鐵路系統，連接香港島北岸同南區，以解決南區嘅交通擠塞問題。香港行政長官曾蔭權響2007年施政報告應承過會起。南港島線東段響2011年開始起，本嚟話2015年通車，最後東段喺2016年12月28號通車，但係西段就暫時未有興建時間表。

早期構思
1989年香港政府運輸科發表《第二次整體運輸研究》報告，就話想拉地鐵入南區，1993年發表嘅鐵路發展諮詢文件同1999年發表嘅鐵路發展研究都有提過，不過都係得個講字。

研究點起
2002年，香港政府搵地鐵公司研究南港島綫點起，初頭提議由香港大學經鴨脷洲接駁去灣仔，唔經香港仔。2004年地鐵公司將南港島綫拆開兩邊，東段由鴨脷洲接駁去金鐘，西段就同西港島綫合併，由黃竹坑接駁去西營盤。2005年地鐵公司再改方案，西港島綫用延長港島綫方式去起，南港島綫西段接駁去香港大學，不過嗰時政府一路未拍板起唔起。
到兩年之後，行政長官曾蔭權響2007年10月施政報告應承起南港島綫，同年12月行政會議批准起東段。之後曾經研究加唔加跑馬地站，最後港鐵公司同香港馬會傾唔掂數，2009年落實唔加。

開工同通車
2011年5月，行政會議再批准交前黃竹坑邨地皮畀港鐵發展，資助起南港島綫，同時南港島綫亦正式開工。
2012年4月，港鐵公佈南港島綫詳情，預計2015年完工，不過因為金鐘站工程有阻滯，2014年6月改口話2016年底前完工。
運輸及房屋局局長張炳良響2015年尾去海洋公園站視察嗰陣提過，嗰陣嘅工程已經完成咗九成，預計可以喺2016年尾通車。2016年11月，時任港鐵主席馬時亨確認可以喺同年12月中下旬通車。2016年12月5號，港鐵確認南港島綫（金鐘到海怡半島）通車日期。2016年12月28號，南港島綫通車，頭班車響清晨5:55由海怡半島站開出。
南港運動中心

南港運動中心係臺灣臺北市第4座啟用市民運動中心，樓地板面積17,540平方公尺，地上8層、地下4層。

沿革
2006年12月1號正式啟用，承包經營單位係中國青年救國團。特色設施係射擊場、潛水池。
南港運動中心喺2015年11底受託營運期滿，於10月份辦理招標，然招標過程遭受質疑，被懷疑有圖利之嫌。
中心喺2015年（民國104年）11月30號受託營運期滿，後續將依促進民間參與公共建設法，續由中國青年救國團經營，並進行閉館整修及營運，預計整修期間自2015年12月1號至2016年4月28號
運動中心喺2016年4月頭提前完工，並開始重新營運。

地理位置
地址喺臺北市南港區玉成街69號，臨市民大道口，近臺北捷運後山埤站、臺北捷運松山站同五分埔。

設備
南港運動中心除地下停車場、行政空間之外，運動空間包括室內溫水游泳池、棋奕室、閱覽室、社區教室、健身中心、舞蹈教室、幼兒遊戲室、籃球場兼活動中心、羽球場、桌球場、高爾夫球教室、射擊教室、頂樓射箭場等設施。頂樓射箭場提供日本弓道同西洋弓等教學。
南港運動中心係唯一設有潛水教室嘅室內運動中心，並設有專業潛水教練認證課程。
在港法國人

在港法國人 (法文：Les Français à Hong Kong) 係喺香港居住嘅法國公民。法國駐港總領事館（法文：Consulat général de France à Hong Kong）估計香港有大約25,000位法國國民。 截至2019年，香港入境處估計有6,534位法國國民喺香港，由喺2009年嘅2,375位有所增長。不過，入境處只係計身處香港嘅人，如果有啲有香港居留權，不過唔喺香港嘅話，都唔會入呢條數。
根據2013年嘅估計，在港法國人係喺亞洲最大嘅法國人社群。

教育
香港法國國際學校喺香港有幾個校園。
在港菲律賓人

在港菲律賓人係香港人口入面第二大嘅族群，人數有大約18萬人，佢哋多數以外籍家庭傭工嘅身份嚟到香港。

專業人士同居民
雖然從事家庭傭工嘅菲律賓人人數，往往遠超其他菲律賓人，但係喺香港嘅菲律賓人專業人士其實都相當多。有啲係建築師同土木工程師，喺香港嘅一啲較為突出嘅建築物和建築項目度做嘢。另外有一啲係信息技術嘅專業人士，亦有一啲係專業服務（會計、烹飪、牙科、設計、金融、法律、音樂、牧師等）。
喺被僱用嘅菲律賓家庭傭工中，有很大一部分喺菲律賓都有其他專業，即使那啲有大學學位嘅人，亦都因為有更好嘅經濟機會而喺香港工作，而佢哋係喺1949年第一批嚟到香港嘅專業界菲律賓人。有唔少菲律賓人喺中環商業區做服務業，亦都有喺香港迪士尼樂園做演藝人員或者其他演員。
香港東區嘅菲律賓居民人數最多，其中有3.24％嘅人口係有菲律賓血統（14,596人）。

語言
香港大多數嘅菲律賓人用英文同本地人溝通，而佢哋自己嘅朋友和社區就保持使用菲律賓話嚟溝通。佢哋之中有大多數人都係喺日常生活中用慣咗幾句廣東話短語，亦有少部分人完全識講廣東話。
在港菲律賓人同印度裔或者巴基斯坦裔嘅香港人唔一樣，佢哋嘅廣東話普遍都唔流暢，因為大部分嘅菲律賓工人都唔打算長期留喺香港。

商業
中環環球大廈嘅好多鋪頭都係由菲律賓人經營，包括賣電信、銀行服務、食品、同雜誌。

娛樂
每逢星期日，通常會有一大班菲律賓嘅女工人喺中環各地聚集，例如中環滙豐總行大廈嘅地下大堂、環球大廈、遮打花園、皇后像廣場等嘅地方。香港嘅好多女工人通常每個禮拜都休息一日（而且多數係星期日），佢哋會食自製嘅食物、唱歌、同埋買賣各種物品。

宗教
大多數香港嘅菲律賓人都係天主教徒，有一唔少數量嘅人喺新教教會和非教派教堂度聚集，亦都有少數係回教徒或者佛教徒。大部分嘅菲律賓人都會喺星期日上晝參加教會活動，而香港好多天主教教區亦會為菲律賓人提供以菲律賓話為主嘅活動。跟據香港羅馬天主教教區喺2011年嘅估計，香港有大約12萬菲律賓天主教徒，係非華裔教徒嘅大多數。
喺信奉基督教嘅人入面，除咗天主教信徒外，亦有好多菲律賓人係新教嘅信徒。過去30年嚟，菲律賓嘅福音派基督徒嘅人數急劇增長。

對香港音樂界嘅影響
菲律賓人被視為比較有音樂天份。喺20世紀初嘅上海，當時係世界各地樂手嘅聚集地之一，其中唔少都係嚟自菲律賓。隨著中國大陸戰亂，大量菲律賓嘅樂手由上海移居到香港，佢哋嘅演奏同埋編曲技藝甚高，喺呢兩個方面曾經係香港音樂界嘅主力，而香港音樂人黃霑（黃湛森）喺佢嘅博士論文度肯定咗菲律賓樂手對香港流行音樂發展嘅貢獻。
香港本地流行音樂成熟咗之後，樂壇仍然有唔少菲律賓裔或者有菲律賓血統嘅歌手、幕後製作人，包括：戴樂民、鮑比達、奧金寶、杜自持、盧東尼、杜麗莎、韋綺姍、露雲娜、杜德偉同杜德智兩兄弟、恭碩良、關智斌、 衛蘭同衛詩兩姊妹、王灝兒、鍾柔美等。
在港澳洲人

在港澳洲人係身處喺香港嘅澳洲籍人，總共有大約10萬位。佢哋主要都係香港裔澳洲人，不過都有唔少係其他亞洲人或者澳洲白人 。大部分在港澳洲人都擁有香港同澳洲嘅雙重國籍。
因為香港係金融中心，亦係通往大陸市場嘅好地點，所以唔少澳洲嘅生意人都係喺香港做生意。

經濟貿易
澳洲政府對喺香港嘅貿易關係非常重視。澳洲-香港自由貿易協議 (A-HKFTA) 容許澳洲喺冇關稅嘅情況下出口去香港，亦都容許澳洲嘅服務業能夠簡易咁進入香港擴展生意。澳洲同香港嘅貿易關係令香港成為咗澳洲第10大嘅出口市場，總共有價值72億美元嘅貨品，而有唔少都係高價嘅飲食貨品，例如紅酒、海產、豬牛肉、生果、同奶類等。 同時，澳洲嘅服務性出口價值達19億澳元。香港因此係澳洲喺東南部最大嘅生意地，亦係澳洲商會最大嘅離岸地點。
好多澳洲籍嘅人，大部分都係香港華人，都會嚟到香港喺大學讀書或者做短期工，因為有超過600間澳洲公司都喺香港運作。香港一向都係被認為係亞洲主要嘅金融中心之一，亦係通往大陸市場同其他亞洲市場嘅重地，所以唔少公司都會選擇喺香港嚟做試驗新市場或者產品嘅地方。除此之外，香港嘅人口一般都會識用英文溝通，所以請人都易啲。為咗繼續呢啲嘅經濟投資，香港政府都會為公司提供低稅額嚟鼓勵佢哋到香港投資。除咗澳洲商會之外，澳洲亦都有網絡組織，例如 Support Australia，專係代表香港嘅澳洲公司。
因為澳洲同香港嘅東西文化差異，有唔少公司喺關於内部管理嘅方法都會有所誤會。所以，有唔少香港嘅傳統公司都變為西方化，令西方公司更加明白内部運作。亦有啲西方商人嘗試了解香港人嘅文化，所以雙方都從中調整佢哋嘅跨文化生意模式。

外交
澳洲駐香港及澳門總領事館係澳洲喺香港嘅主要外交地點，代表喺香港嘅10萬位澳洲公民並提供唔同嘅服務，包括簽證、護照、公民申請、國際留學同工作、聯絡澳洲貿易委員會同埋澳洲警察等。
不過，因為内地官員唔承認雙重國籍，所以所有澳洲香港嘅雙重國籍者，都一律視為中華人民共和國公民。名義上，佢哋唔能夠使用領事館嘅任何領事協助。
自從2020年中華人民共和國推出香港國安法以嚟，澳洲政府認為係違反咗香港基本法，話呢條法律只會摧毀香港人所擁護嘅民主價值觀同埋一國兩制嘅基礎。所以澳洲之後發佈咗旅行警告，呼籲在港嘅澳洲公民：“如果你對新嘅法律（即係國安法）有擔心，就重新考慮留喺香港嘅需要”。兩日之後，澳洲亦都中斷咗同香港嘅逃犯條例。

教育
香港澳洲國際學校嘅校園
香港澳洲國際學校係澳洲喺香港嘅主要教育機構，為學生提供澳洲式嘅教育制度。
2014年，澳洲推出咗“新哥林堡”計劃，為澳洲嘅大學生提供去亞太區留學同做實習嘅機會，而香港就被選為四個主要留學地點之一。截止2021年底，呢個計劃服務咗超過2000位澳洲學生，而合作嘅範圍包括工程、衛生、傳媒、商業、教育、城市規劃等等嘅學界。
近日，澳洲政府對香港學生能夠接受澳洲式教育非常關注，所以喺2018年同香港簽咗130條關於教育嘅協議，包括增加兩地嘅師生交流同埋學術上嘅合作等等。

香港澳洲協會
香港澳洲協會 (Australian Association of Hong Kong, AAHK) 係喺1954年，香港嘅澳洲公民為咗互相交流而開嘅一個組織。呢個組織為澳洲人提供文化貼士，例如點樣可以同香港人交流而又唔會令到人覺得出奇或者冇禮貌。因為對唔少澳洲人嚟講，跨文化嘅交流似乎係最難喺香港適應嘅因素之一。除此之外，呢個協會亦都會有唔同嘅文化節慶，包括中式嘅龍舟活動同埋西式嘅澳洲燒烤。由此可見，協會希望利用唔同嘅文化活動嚟引入香港嘅當地文化，亦同時保留自己嘅節慶活動。好多依家或者以前協會嘅會員，都同意個協會對佢哋融入香港社會有好大嘅幫助，特別係龍舟活動會俾新嚟香港嘅澳洲人適應文化差異，而有一個組織亦都為佢哋提供其他澳洲人，嚟喺有需要嘅時候幫手。

飲食
香港有一啲澳洲人開嘅餐廳同咖啡店，唔少都專係提供澳洲式嘅飲食文化，但係亦都會提供有當地口味嘅選擇。例如，咖啡店會喺朝早提供澳洲嘅傳統咖啡，亦會同時有中西合璧嘅咖啡選擇。香港亦有啲澳洲人開嘅高級餐廳，例如名厨 Anthony Hammel 開嘅 "Hue" 餐廳。

運動
喺運動方面，在港澳洲人對跑馬相對有興趣，而澳洲跑馬協會亦都支持唔少喺香港嘅比賽。喺2008年奧運，香港嘅跑馬項目包括咗一隊澳洲隊，最終攞到銀牌。
在港澳洲人去咗香港之後，佢哋對欖球同澳式足球嘅喜好亦都帶埋去，而兩種運動都依家喺香港都幾受歡迎。香港有一隊澳式足球隊叫做香港龍 (Hong Kong Dragons)，係澳洲喺亞太區其中第一個創辦嘅球隊，有50-60人。香港龍每年有唔少嘅活動，引嚟唔少澳洲人嚟香港觀賽。
每年3-4月，香港都會舉行香港國際七人欖球賽，自從1975年開始，好快就變成咗“亞洲最大嘅運動異節目”。澳洲嘅七人欖球隊表現都唔錯，女子對喺2016年奧運贏到金牌。同樣，香港嘅七人欖球有非常大嘅觀衆同粉絲，有多不勝數嘅聚會都係專去睇比賽，甚至連香港旅遊發展局都有份推行呢個活動。所以，欖球絕對係深受在港澳洲人歡迎嘅活動之一。
在絕版前放浪一次

《在絕版前放浪一次》（英文：Travelling Limited）係香港MakerVille製作嘅遊埠節目，由梁彥宗同練美娟主持，由2024年5月6號到5月24號逢禮拜一到五23:00－23:30喺香港電視娛樂ViuTV播出。節目主持會去睇一啲即將消失喺地球嘅事物。
在港加拿大人

在港加拿大人係喺香港住嘅加拿大人, 並包括唔同種族嘅人。跟在港美國人相似, 好多都係因為返工嘅緣故而喺香港。
2011年由亞太基金會同香港浸會大學嘅研究顯示, 香港有大約29萬位加拿大人, 人口仲多過加拿大嘅愛德華王子島省差唔多一倍。喺呢29萬人之中, 大部分都係華人, 而接近85%係喺香港出世嘅, 比例仲高過喺加拿大住嘅香港裔加拿大人嘅80.2%。 呢度係加拿大人第三大聚居嘅地方, 只有加拿大自己同埋美國嘅加拿大人人口高過香港。
香港政府並唔接受雙重國籍, 所以好多原本喺香港大嘅加拿大公民都唔受承認, 而政府統計入面只有16,000位加拿大公民喺香港。相反, 加拿大駐港總領事館 承認雙重國籍, 而佢哋嘅統計係大約30萬人。

外交事務
加拿大主要通過加拿大駐港總領事館去為香港嘅加拿大公民提供服務。

教育
香港加拿大國際學校
香港加拿大國際學校為香港嘅加拿大人提供教育服務。

加拿大喺香港嘅足跡
香港有幾個地方都係以加拿大人嚟起名, 包括:
九龍東軍營 - 原本叫做“奧士本軍營”, 為加拿大戰士莊·羅拔·奧士邦而改名, 嚟紀念佢為保衛香港而作出嘅無私奉獻。  香港公園亦都有紀念佢嘅雕像。
調景嶺 - 以前叫做 "Rennie's Mill", 為加拿大商人 Alfred Herbert Rennie 而起名。
麥花臣場館、麥花臣匯、麥花臣遊樂場 - 為加拿大傳教士麥花臣 (John Livingstone McPherson) 而起名, 紀念佢為喺香港創辦基督教青年會 (YMCA) 嘅貢獻。
在港印尼人

在港印尼人係喺香港住嘅印尼人，現時有超過10萬位，亦係市内第二大嘅少數族裔，僅次於在港菲律賓人。佢哋大部分都係以外籍家庭傭工嘅身份去香港。在港印尼人佔印尼人嘅流散人口大約2.4%。除咗做外籍家庭傭工之外，亦有少部分印尼人係本身有華裔血統嘅後代，以難民形式嚟咗香港。

就業
外籍家庭傭工嘅印尼人鍾意喺維多利亞公園放假
喺2006年，估計有大約10.2萬位印尼人喺香港做野，而之中有80-90%都係女人。呢個數據比起6年前嘅4.1萬人，有250%嘅增長。喺同期間，嚟自菲律賓嘅外籍家庭傭工少咗。有報道聲稱呢個係因爲菲律賓人比較“難處理”，而印尼人就相對容易受訓練。喺印尼嘅雇傭公司通常都會提供3-6個月嘅基本嘅家庭傭工訓練同埋廣東話教學，但係喺菲律賓嘅同樣訓練就只係2個禮拜。不過，印尼嘅雇傭公司一般都會收高啲手續費，嚟填補佢哋為幫印尼女人喺香港穩定生活而俾嘅錢。呢啲費用通常都係冇得揀，而係大約4-7個月嘅人工 (即係2.1萬港元，或者 2,709美金)。喺香港嘅印尼家庭傭工有兩個工會代表：“印尼移民工人工會”(IMWU) 同埋“印尼移民工人組織聯盟”(KOTKIHO)。
根據代表員工嘅組織，喺香港嘅外籍傭工有時有唔平等嘅問題，例如俾警察恐嚇、俾雇主虐待、人工少過其他人等等。
喺1998年5月印尼騷亂期間，香港政府曾經因爲印尼政府無視國内嘅華人受欺壓而唔滿，威脅驅逐所有喺香港嘅印尼工人出境，最終並冇實行到。

訓練中心環境
前面提過，所有想喺香港做家庭傭工嘅印尼人都一定要通過訓練，不過由於印尼勞工處未必實行環境監管，所以有唔少嘅訓練中心都出現過度擠迫、糧食唔足、虐待等等嘅現象。喺中心入面，工人一般都需要喺地下度瞓，而每日只係有一桶水用嚟沖涼。醫療服務亦都係非常惡劣，加上有唔少性虐待嘅發生。訓練中心因爲希望能夠一時之間遞送所需要嘅傭工，所以訓練中心一般都會要工人長時間逗留，以避免懷孕。呢個時期可以維持長達幾年嘅時間，甚至遠超過好多輕罪嘅坐監時間。

匯款
在港印尼人一般送返印尼嘅匯款，比喺日本同新加坡嘅印尼人少，亦比在港菲律賓人少。其中一個原因係因爲佢哋比較偏向用非正式嘅方法，例如朋友或者 Hawala（英文：Hawala）。同喺美國做野嘅拉丁美洲人唔同，喺香港嘅印尼人送錢返印尼唔係用嚟俾日常使費，而係用嚟創業做生意。

宗教
喺2009年，香港有22萬位回教徒，其中印尼人佔咗12萬。
喺佢哋嘅群體入面，印尼回教徒嘅服務主要嚟自非政府組織，而大多都有阿拉伯話同埋可蘭經嘅課程，為小朋友提供宗教教育。香港總共有7間回教學校，都係由非政府組織管理，例如中華回教博愛社，佢哋提供嘅服務包括圖書館、百貨公司等等。有啲人亦會喺清真寺聚集。
在港非洲人

在港非洲人係嚟自非洲而喺香港住嘅人。

人口
截至2021年，根據香港非洲中心，有4,697位非洲人喺香港住，其中3,545位係普通居民，1,052位係申請緊庇護。性別嘅分配係1,937位男性、1,708位女性，其中申請庇護嘅係831位男性、221位女性。 這個總數包括由非洲南部嚟嘅移民，其中大部分都係歐裔非洲人。
非洲人喺90年代開始喺香港聚居，通常都係以生意人嘅身份嚟做貿易，而唔少都係經香港向中國大陸做生意。好多都留低咗，成爲在港長期居住嘅非洲人。
在港非洲人之中，有大約一半住喺元朗，亦有一部分住喺尖沙咀嘅重慶大廈。有啲出名嘅例子包括 Innocent Mutanga，一位嚟自津巴布韋嘅移民。佢由原本喺香港瞓街，到依家喺高盛做金融分析師，並且係香港非洲中心嘅主席。 歷史上，好多喺香港嘅非洲人都係商家，主要喺手機同埋其他小型電器嘅市場度做買賣，最出名嘅都係喺重慶大廈。不過，因爲中國大陸近年嘅經濟增長，唔少都選擇搬去廣州嘅登峰街道繼續做生意。
由2015年到2020年之間，總共有492單種族歧視嘅投訴。
古諾曼文

古諾曼文（粵拼：gu2 nok6 maan6 man2*4 | 英文：Old Norman）係一種古代嘅羅曼語言，由通俗拉丁文演變出嚟嘅。
前810年代

前810年代係指前819年去到前810年之間嗰十年嘅年代。
前807年

前807年係平年。
世紀：
 前10世紀 | 前9世紀 | 前8世紀
前80年代

前80年代係指前89年去到前80年之間嗰十年嘅年代。
卑詩大學

卑詩大學（英文：University of British Columbia，UBC）係加拿大卑詩省溫哥華嘅一間公立大學，亦係卑詩省歷史最悠久嘅大學，1915年正式創校。

特色
卑詩大學亞洲研究系自2015年開設粵語課程，係少數有粵語課程嘅大學。
卑南鄉

卑南鄉係中華民國臺灣臺東縣嘅一個鄉，面積約莫413平方公里，人口約莫1.7萬。
卑爾根

卑爾根（挪威文：Bergen）係挪威第二大城，人口有28萬。
卑街

卑街（英文：Bay Street），1960年代叫比街，係加拿大安省多倫多市中心嘅一條打楝（即係南北）嘅大街，由南面皇后碼頭街（Queens Quay）到北便 Davenport Road。因為有好多做金融嘅公司喺嗰頭，喺英文會用佢作為金融界嘅代名詞。
卑街本來叫 Bear Street（熊街），位於皇后街以南，20世紀初先至將北面嘅連住佢嘅其他街納入卑街入面。
卑拉洛高斯

卑拉洛高斯（Bela Lugosi，1882年10月20號—1956年8月16號）係一個匈牙利-美國男電影、舞台劇演員，1917年出道。
光解

光解，化學反應一種，化學分解一種，以光子促成分子分解，又叫光分解。一般而言限於可見光同紫外光，日常較易接觸到嘅光。但亦有定義為任何電磁波，連X光、丙種射綫都計入去。波長越短，能量越高。光解受乜嘢波段，亦要睇化學分子而言。較常見光解為菲林感光，自然中光合作用亦涉及。英文稱為photolysis。
光語者

《光語者》係中國歌手吳瓊出嘅第一張專輯。喺2012年3月20號由英皇娛樂發行。

簡介
呢張唱碟收錄咗9隻歌。
光譜

光譜，又叫光學頻譜，係將唔同波長嘅光分散排列成一條彩色光帶。當中一截係可見光，嗰截就係「可見光譜」，兩個側邊分別係人眼睇唔到嘅紅外光同紫外光。
光輝圍遊樂場

光輝圍遊樂場，香港公園之一，遊樂場之一，喺新界葵涌光輝圍，英文叫Kwong Fai Circuit Playground。行政上歸葵青區。設施有戶外乒乓球檯。
光輝歲月

《光輝歲月 (專輯)》：1991年由Beyond嘅國語唱片專輯。
《光輝歲月 (歌)》：Beyond嘅歌，歌頌曼德拉。
《光輝歲月 (廣播節目)》：香港電台第五台廣播節目，由夏妙然主持。
《光輝歲月 (電影)》：2013年中國大陸電影，由曾志偉、黃日華同埋梁詠琪等演出。
光輝歲月 (遊戲)，2015年以80年代香港背景嘅手提電話應用程式遊戲
光豬舞壯士

《光豬舞壯士》（Magic Mike）係一部2012年美國喜劇電影，由史提芬蘇德堡做導演，大概根據卓寧泰坦18歲時做脫衣舞男嘅經歷拍成。主演係卓寧泰坦、Alex Pettyfer、Matt Bomer、Joe Manganiello、馬修麥康納希。
續集係《巨揪舞壯士》，喺2015年上映。
光輝圍

光輝圍（Kwong Fai Circuit），香港一街，條街四四方方咁打圈，故稱圍。光輝圍地處葵涌，成帶地方，通常叫光輝圍。就近葵興邨之故，亦歸入葵興。依一帶盡係私家樓，有啲似壚市，正中間為光輝圍遊樂場。附咗光輝圍條街，亦有光輝里。
地帶而言，南面有葵興邨，西面為工廠地。西南有山，山上有葵涌邨。外邊有路環抱，大路如東面葵涌道，北面青山公路，東北角晶榮路。細路如南面葵禾里，西及南禾塘嘴街，西南葵興路，西北耀榮街。

街
光輝圍街長二百九十米。
22°22′05″N 114°07′58″E﻿ / ﻿22.36808°N 114.13278°E﻿ / 22.36808; 114.13278
埃皮塔西奧佩索亞

埃皮塔西奧佩索亞 （葡文：Epitácio Pessoa；1865年5月23號—1942年2月13號）係巴西法學家同政治人，巴西帕拉巴州嘅溫布澤魯（Umbuzeiro）出世。
喺1919年佢曾代表巴西簽定梵爾賽條約，當選巴西總統嗰時佢重喺凡爾賽。軍方同勞工風暴影響佢嘅政府，直到1922年佢任期完。
埃爾金石雕

埃爾金石雕（Elgin Marbles；希臘文：Γλυπτά του Παρθενώνα）係由古希臘雕刻家菲迪亞斯同佢嘅助手整嘅一系列雕刻作品。
埃皮諾依

埃皮諾依（法文：Épineuil），係法國布爾岡約訥嘅其中一個市鎮。
埃皮拉

埃皮拉（西班牙文：Épila）係西班牙亞拉岡薩拉戈薩省一座城，住5千人。
埃米·諾特

埃米·諾特（Emmy Noether，1882年3月23號—1935年4月14號）係德國猶太裔女數學家，主要研究抽象代數，亦提出咗諾特定理嘅概念。
埃爾祖魯姆

埃爾祖魯姆（Erzurum）係土耳其嘅一座城，喺土耳其東部，人口37萬。
埃爾祖魯姆省

埃爾祖魯姆省（土耳其文：Erzurum ili）係土耳其嘅其中一個省，首府埃爾祖魯姆。
埃瓦里斯托卡瓦略

埃瓦里斯托卡瓦略（Evaristo Carvalho，1941年10月22號—2022年5月28號），係前聖多美普林西比總統，2016年上任做到2021年。